

**РЕПУБЛИКА СРБИЈА**

**МИНИСТАРСТВО ПОЉОПРИВРЕДЕ, ШУМАРСТВА И ВОДОПРИВРЕДЕ**

**УПРАВА ЗА АГРАРНА ПЛАЋАЊА**

 На основу члана 8. став 2. тачка 2) Закона о пољопривреди и руралном развоју („Службени гласник РС“, број 41/2009, 10/2013 – др. закон, 101/2016, 67/2021 – др. закон и 114/2021) и члана 13. ст. 1. и 2. Правилника о подстицајима за унапређење економских активности на селу кроз подршку непољопривредним активностима („Службени гласник РСˮ, број 93/2021. године) расписује,

**И З М Е Н У Б Р О Ј 1**

**К О Н К У Р С А**

**О УСЛОВИМА И НАЧИНУ ЗА ОСТВАРИВАЊЕ ПРАВА НА ПОДСТИЦАЈЕ ЗА УНАПРЕЂЕЊЕ ЕКОНОМСКИХ АКТИВНОСТИ НА СЕЛУ КРОЗ ПОДРШКУ НЕПОЉОПРИВРЕДНИМ АКТИВНОСТИМА У 2021. ГОДИНИ**

**Члан 1.**

 У Конкурсу о условима и начину за остваривање права на подстицаје за унапређење економских активности на селу кроз подршку непољопривредним активностима у 2021. години, број 320-30-99336/2021-02 од 1.10.2021. године (у даљем тексту: Конкурс), члан 21. мења се и гласи:

 „Средства за спровођење овог Конкурса опредељују се у износу од 100.000.000динара, односно другом већем износу који се опредељује у складу са Правилником и посебним прописом којим се уређује расподела подстицаја у пољопривреди и руралном развоју.“

 У свему осталом текст Конкурса остаје непромењен.

**Члан 2.**

 Ова Измена конкурса објављује се на огласној табли Управе за арарна плаћања, Булевар краља Александра бр. 84, 11000 Београд, као и на званичној интернет страници Министарства пољопривреде, шумарства и водопривреде: <http://www.minpolj.gov.rs> и званичној интернет страници Управе за аграрна плаћања: <http://www.uap.gov.rs>.

 Информације у вези расписаног Конкурса и Измене конкурса доступне су на телефон Инфо-центра Министарства пољопривреде, шумарства и водопривреде: 011/260-79-60 или 011/260-79-61, као и контакт центра Управе за аграрна плаћања 011/30-20-100 или 011/30-20-101, сваког радног дана од 7:30 до 15:30 часова.

У Београду, 4. априла 2022. године,

|  |  |
| --- | --- |
| **Број: 320-30-99336/2021-02** **Дана: 4.04.2022. године** | **В.Д. Директора****Марко Кесић** |